**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ԴԵԿՏԵՄԲԵՐԻ 22-Ի N 217-Ա ՈՐՈՇՈՒՄԸ ՄԱՍՆԱԿԻ ԱՆՎԱՎԵՐ ՃԱՆԱՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Նորմատիվ իրավական ակտերի մասին» օրենքի 38-րդ հոդվածի պահանջներին համապատասխան։

Աբովյան համայնքի ավագանու 2023 թվականի դեկտեմբերի 22-ի N 217-Ա որոշման 99-րդ տողով նախատեսված է Աբովյան համայնքի սեփականություն հանդիսացող Արամուս գյուղում /հողամասի ծածկագիր 07-013-0138-0011/ գտնվող 16600.0 քառակուսի մետր մակերեսով հողամասն օտարել աճուրդային կարգով։ Սակայն այն անհնար է որպես առանձին գույքային միավոր աճուրդային կարգով օտարել, քանի որ Աբովյան համայնքի Արամուս գյուղում գտնվող համայնքային սեփականություն հանդիսացող 1.66 հեկտար մակերեսով հողամասը հանդիսանում է գյուղատնտեսական նշանակության վարելահող։ Այն տրվել է վարձակալությամբ Արտակ Առաքելյանին (հիմք՝ 2011 թվականի մայիսի 03-ի N 0137095 վարձակալության իրավունքի գրանցման վկայական) ։ Հողային օրենսգրքի 48-րդ հոդվածի 3-րդ մասի համաձայն հողամասի վարձակալը վարձակալության պայմանագիրը նախկին կամ այլ հավասար պայմաններով կրկին կնքելիս կամ տվյալ հողամասն օտարելու դեպքում ձեռք բերելիս նախապատվության իրավունք ունի: Արամուս համայքի պարզեցված գլխավոր հատակագծով այն նախատեսված չէ այլ նպատակով օգտագործելու համար։   
Վերը նշված հանգամանքները հաշվի առնելով առաջարկվում է Աբովյան համայնքի ավագանու 2023 թվականի դեկտեմբերի 22-ի N 217-Ա որոշումը մասնակի ճանաչել անվավեր։

«Աբովյան համայնքի ավագանու 2023 թվականի դեկտեմբերի 22-ի N 217-Ա որոշումը մասնակի անվավեր ճանաչելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**